NYHEDSBREV - Marts

**Ejendomsservice**

Bestyrelsen har afholdt samtaler med en række kandidater, som har valgt at afgive tilbud på ejendomsservice opgaven. Efter grundig overvejelse har vi valgt den virksomhed, som vi mener, kan efterleve A/B Thors behov på bedst mulige måde. Virksomheden hedder SFG, og de har lang erfaring med at servicere foreninger, som ligner vores både i størrelse og i ydelse.

SFG kommer fra 1. april til at varetage viceværts-, varmemester-, rengørings- og gårdopgaver.   
Vi får en fast vicevært på ejendommen 20 timer om ugen. Bestyrelsen orienterer yderligere om den nye vicevært, om SFG og om kontaktmuligheder på [www.ab-thor.dk](http://www.ab-thor.dk/) d. 1. april. Derudover vil der blive hængt sedler i alle opgange med kontaktinformation.

Vi ser frem imod det nye samarbejde og håber, at I alle vil tage godt imod vores nye vicevært samt rengøringspersonale på trapperne.

**Storskrald**

HUSK at sortere dit affald til storskrald! Gårdmanden bruger ALT for mange timer på at sortere dit storskrald. Ved restaffaldscontainerne finder du beholder til batterier, til mindre elektronik, til plastik (hårdt og blødt), til pap, til papir og til bioaffald.

**Gårddag**

Husk et X i kalenderen d. 6. maj fra kl. 10.

**Bestyrelsens Kontortid**

Kontortid d. 1. april er aflyst grundet påsken. Bestyrelsens møde er skubbet en uge frem af samme årsag.